Francisco de Almeida
Francisco de Almeida, ca. 1450-1510, portugisisk vicekonge i Indien 1505-09. Han byggede fæstninger og fik gjort området Cochin på Malebarkysten til en portugisisk lydstat. De Almeida førte krig mod fyrsten i Calicut, der blev støttet af sultanen i Egypten, som også søgte at beherske det indiske marked. I 1510 blev han hjemkaldt, men blev dræbt undervejs i Sydafrika, da han gjorde holdt for at tage vand ind.